Herri Ametsa ikastola

Herri Ametsa ikastola Donostiako (Gipuzkoa) ekialdeko ikastola bat da, Ulia mendiko Mendiola baserriaren ondoan kokatua. 1966. urtean sortu zen, eta gaur egun guraso-kooperatiba baten jabetzakoa da.

 Irakaskuntza 
Urte batetik hamasei urte bitarteko haur eta gazteak hezten ditu, D ereduan.

 1975eko erasoaldia 
Urte hartako abenduaren 1ean, ikastolari eraso egin zioten eskuin muturreko kide ezezagun batzuek eta kalte materialak eragin. Ez zen ikastola baten aurka halako talde batek eginiko lehen erasoa, ezta azkena ere. Urte bereko maiatzean, Irungo Txingudi ikastolan kalteak eragin zituen ezezagun talde batek. 1978an, lehergailu bat jarri zuten Gasteizko Olabide ikastolan. 1986ean, Lasarte-Oriako Landaberri Ikastolari su ematen saiatu zen eskuin muturra eta kalte handiak eragin zituen. Aurretik ere, 1971n, Legazpiko ikastolari eraso egin zioten, kristalak apurtu eta euskararen aurkako pintaketak egin.

 Kanpo estekak 
  Herri Ametsa ikastolaren webgunea.

Kategoria:Donostiako ikastetxeak
Kategoria:Gipuzkoako ikastolak
Kategoria:Miracruz-Bidebietako eraikinak